**Carroll Hall Shelby** (født 11. januar 1923 i Leesburg, Texas, USA, død 10. mai 2012 i Dallas, Texas) var en amerikansk racingfører og bildesigner.

Da Shelby gikk ut fra Woodrow Wilson High School i Dallas vervet han seg til det amerikanske flyvåpenet, og tjenestegjorde som flyinstruktør og testpilot i den 2. verdenskrig. Da krigen var over, gikk han over til å drive en kyllingfarm, frem til kyllingene hans døde, og en venn inviterte ham til å kjøre amatør-racing. Det ble raskt klart at Shelby hadde anlegg for racing, og dermed var en karriere som profesjonell racerfører i gang.

Shelby hadde stor suksess som fører, og kjørte blant annet for teamene Cad-Allard, Aston-Martin og Maserati på 1950-tallet. Bak rattet i en spesialbygget Austin-Healey 100S satte han 16 amerikanske og internasjonale fartsrekorder, og med Roy Salvadori som lagkamerat vant han 24-timersløpet i Le Mans i 1959, bak rattet i en Aston-Martin.

I oktober 1959 ble Shelby tvunget til å slutte som racerfører, og begynte i stedet som førerinstruktør, samtidig som han startet selskapet Shelby-American. Her designet og bygget han de berømte Cobra-bilene, som ble bygget på et AC-chassis med motor fra Ford. Shelby deltok også i designarbeidet bak noen av de mest kjente bilene fra denne tiden: Ford GT40, de Mustang-baserte Shelby GT350 og Shelby GT500, og selvfølgelig 427 Shelby Cobra. Etterhvert avsluttet Shelby samarbeidet med Ford, og arbeidet i årene som fulgte, med alle de tre store amerikanske bilprodusentene. I senere tid har han blant annet deltatt i utviklingsarbeidet bak Dodge Viper, samt flere andre bilmodeller.

I 2003 inngikk Ford Motor Co. og Carroll Shelby et nytt samarbeid, og Shelby ble teknisk rådgiver for Ford GT-prosjektet. Samme år stiftet han Carroll Shelby International Inc. basert i Nevada, USA.

Carroll Hall Shelby (2007)
Han døde 10. mai 2012, 89 år gammel.

Resultater
----------

### Fullstendige Formel 1-resultater

(Forklaring) (Resultater i uthevet skrift indikerer **pole position**, resultater i kursiv indikerer *raskeste runde*)

| År | Team | Chassis | Motor | 1 | 2 | 3 | 4 | 5 | 6 | 7 | 8 | 9 | 10 | 11 | Plass | Poeng |
| --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- |
| 1958 | ScuderiaCentro Sud | Maserati250F | Maserati250F1 2,5 R6 | ARG  | MON  | NED  | 500  | BEL  | FRARet | GBR9 | GER  |  | ITA4 | MOR  | **–** | **0** |
| Temple Buell |  |  |  |  |  |  |  |  | POR9 |  |  |
| 1959 | David BrownCorporation | Aston MartinDBR4/250 | Aston MartinRB6 2,5 R6 | MON  | 500  | NEDRet | FRA  | GBRRet | GER  | POR8 | ITA10 | USA  |  |  | **–** | **0** |

Se også
-------

* Liste over Formel 1-førere

Noter
-----

1. ↑  Delt kjøring med Masten Gregory. Ingen poeng utdelt til Shelby.

Referanser
----------

1. 1 2   Autorités BnF, data.bnf.fr, besøkt 10. oktober 2015[Hentet fra Wikidata]
2. 1 2   Find a Grave, oppført som Carroll Hall Shelby, Find a Grave 89989444, besøkt 9. oktober 2017[Hentet fra Wikidata]
3. 1 2   Social Networks and Archival Context, SNAC Ark-ID w68d2z0s, besøkt 9. oktober 2017[Hentet fra Wikidata]
4. ↑   «Legendary racer, car-builder Carroll Shelby dies in Dallas at 89», besøkt 24. juni 2012[Hentet fra Wikidata]
5. ↑  Auto legend Carroll Shelby, father of Cobra, dies‎

Eksterne lenker
---------------

* Offisielt nettsted Rediger på Wikidata

* (en) Carroll Shelby – kategori av bilder, video eller lyd på Commons Rediger på Wikidata

Portal: Formel 1

|  |  |
| --- | --- |
| Oppslagsverk/autoritetsdata | Encyclopædia Britannica **·** Prabook **·** Geni **·** VIAF **·** GND **·** LCCN **·** ISNI **·** BNF **·** BNF (data) **·** SUDOC **·** Discogs
 |